
La pesca dels raors (Xyrichthys novacula) és una de les modalitats de pesca més 
populars a les Illes Balears. Entre els anys 2005 i 2008 s'ha realitzat els seguiment de 
l'evolució de dues pesqueres d'aquesta espècie dins l'àrea protegida dels Freus 
d'Eivissa i Formentera amb diferent nivell de protecció, una zona amb veda temporal 
(del 1/04 al 31/08) i altre zona on només poden pescar els pescadors professionals 
una vegada finalitzada la veda temporal. Els resultats mostren com una major pressió 
pesquera duu associat un descens del percentatge de captura de mascles respecte a les 
femelles i una reducció de la mida de les femelles, fet que significa una reducció del 
nombre d'ous a la posta. L'augment del nivell de protecció del raors significa un 
augment en la mida del raor, una augment del potencial reproductiu i una forma de 
preservar pel futur aquesta espècie. 

Paraules clau: Xyrichthys novacula, Reserva Marina, Eivissa i Formentera, veda 
temporal, veda espacial. 


THE PEARLY RAZORFISH (XYRICHTHYS NOVACULA) IN THE MARINE 
PROTECTED AREA OF FREUS D'EIVISSA I FORMENTERA; THE EFFECT OF 
THE SPATIAL PROTECTION. The fishing of the pearly razorfish (Xyrichthys 
novacula) is very common and extended in the Balearic Islands. During the period 
2005- 2008 had been studied the evolution of this species in the marine protected 
area of Freus d'Eivissa i Formentera in two areas with different levels of protection. 
One in which there is only a temporal ban (from 1/04 to 31/08) and a second where 
only professional fisherman are allowed to fish when the temporal ban is finished. 
Main findings of the present study are that a higher fishers pressure involves a 
reduction of te males percentages respect females in the total capture and a reduction 
of the females size, which means a reduction in the number of eggs in the 
reproductive period. The increase of the levels of protections of pearly razorfish 
involves a increase in its size and also a increase of its reproductive potential which 
means a correct way for the preservation of this specie. 

Introducció 


La pesca recreativa és una activitat molt 
arrelada a les Illes Balears i una part 
important de la seva població la practica 
(Morales-Nin et al., 2001). Les modalitats 
més populars des d'embarcació són la pesca 
de roquer, la fluixa, la pesca de calamars i 
la pesca del raor (Morales-Nin et al., 2001). 
De la pesca del raor es destaca el gran 
nombre d'aficionats que la practica a finals 
d'estiu, especialment els primers dies sense 
veda, a principis de Setembre. 

Els —raors, —Xyrichthys novacula, 
(Linnaeus, 1758), són peixos amb una 
marcada activitat estacional, a l'hivern les 
seves captures són pràcticament nul-les i no 
és fins a finals de primavera i/o principis 
d'estiu, un cop que s'escalfa l'aigua, quan 
es comencen a capturar. A l'estiu, 
pràcticament fins l'agost, els raors estan en 
període reproductiu. Aquest fet, juntament 
amb la reducció de la talla mitjana 
observada en tots els caladOrs oberts a la 
pesca, va impulsar els òrgans gestors 
d'establir en 2000 una veda temporal per 
evitar la pesca del exemplars reproductius, i 
així assegurar la reproducció i el mante- 
niment de les poblacions d'aquesta espècie. 
Originalment la veda s'establí entre l'1/04 i 
el 31/07, però s'ha ampliat progres- 
sivament de forma que, a les illes Pititises el 
període de veda va des de l'1/04 al 31/08. 
Durant aquest període la captura 
d'exemplars està penalitzada legalment amb 
importants sancions econòmiques. 

El raor, està present a la Mediterrània i 
l'oceà Atlàntic, especialment a les zones 
d'aigues càlides (FishBase 2007 World 
Wide Web electronic database. URL 
http://www.fishbase.org). Es tracta d'una 
espècie molt valorada gastronòmicament a 
les Illes Balears i el seu preu al mercat és 
molt elevat. La seva importància com a 
espècie diana pels pescadors recreatius es 


dóna només a les Illes Balears, mentre que 
a altres punts del litoral Mediterrani no se'ls 
hi dona cap valor significatiu. 

El raor és un peix hermafrodita 
seqiencial, és a dir, primer són femelles i 
després mascles. Les femelles són, per tant, 
de menor mida i en créixer tornen mascles 
(Candi et al., 2004). És un peix amb un 
comportament social en el qual durant el 
període reproductiu els mascles tenen un 
harem de femelles (Candi et al., 2004). 
Quan es captura el mascle de l'harem, una 
de les femelles canvia de sexe per tornar-se 
mascle. Per tant, a les zones amb una major 
pressió pesquera, els mascles tenen una 
menor mida, ja que en molts casos una 
femella ha hagut de canviar de sexe per 
actuar com a mascle abans del que ho faria 
en un lloc sense pesca (Riera i Linde, 
2001). 

Els raors són bentònics, viuen en fons 
sorrencs i de fanerògames marines on 
troben aliment (petits invertebrats) i refugi 
contra els seus depredadors (Castriota et al., 
2005). Al voltant de les Illes Pititses hi ha 
moltes zones de fons sorrencs idònies com 
a hàbitat per aquesta espècie, dintre de les 
quals cal destacar la Reserva dels Freus 
d'Eivissa i Formentera (RMFEF), on el raor 
presenta grans abundàncies (Box et al, 
2008). 

Dins la RMFEF destaca la zona dels 
Freus, un àrea rica en fons sorrencs d'arena 
fina ben calibrada i de praderies de 
Cymodocea nodosa (Ucria) on es 
concentren gran nombre d'embarcacions 
recreatives per pescar raors una vegada 
finalitzat el període de veda. Aquesta 
pesquera està dividida en dues zones amb 
diferent regulació: una d'elles està oberta a 
la pesca recreativa, amb veda temporal, 
mentre que a l'altre tan sols està permesa la 
pesca professional. Per tant, dins aquesta 
zona els raors tenen protecció temporal (els 
professionals no poden pescar fins l'1 de 

setembre) i espacial (els 
recreatius no poden pescar). 

L'objectiu d'aquest treball és avaluar 
l'efecte tant de la veda temporal com de la 
veda espacial en el raor dins l'àmbit de la 
RMFEF amb l'objectiu d'avaluar la mida 
dels raors a una zona oberta a la pesca una 
vegada "finalitzat el període de veda 
temporal. Les dades aquí presentades són 
importants per comprendre el funcionament 
de la veda establerta i podria servir per 
prendre accions complementàries per 
garantir el manteniment de les pesqueries 
d'aquesta espècie. 


pescadors 


Materials i mètodes 


Pesques realitzades 

Durant els anys 2005 i 2006 es 
realitzaren pesques de raors dins la zona del 
Freu Petit. Cada jornada es dividia en 3 o 4 
pesques d'una hora. La fondària de les 
pesques va oscil-lar entre els 10 i els 24 
metres. 

Una vegada avaluada la talla dels raors 
dins la reserva, durant els anys 2007 i 2008 
s'han continuat realitzant — pesques, 
reajustant el disseny a les zones del Freu 
Gros i del Freu Petit. A cada localitat es 
realitzaren 30 pesques de 30 minuts. A cada 
pesca s'anotava la talla i sexe dels raors i 
dels pedaços (Bothus podas) i la mida de 
les altres espècies capturades. La talla es 
mesurava amb una precisió d'1 mm. 

Dins cada localitat es varen fer dues 
jornades de pesca, una durant el període de 
veda i una durant el període postveda 
(període obert a la pesca). Les pesques es 
realitzaren a una fondària d'entre 10 i 24 
metres, l'heterogeneitat de les zones ve 
marcada per les diferències batimètriques 
pròpies de cada lloc. 

La pressió pesquera de cadascuna de les 
localitats va ser obtinguda a través del 


servei de vigilància de la RMFEF de la 
Direcció General de Pesca. 


Disseny estadístic 

L'anàlisi de captures per unitat d'esforç 
pesquer (CPUE) entre anys, localitats i 
períodes de pesca, s'ha realitzat mitjançant 
una anàlisi de la variància (ANOVA) 
mitjançant el programari STATISTICA 6.0. 
La distribució de talles promig de femelles i 
de mascles per pesca no segueix una 
distribució normal i, per tant, s'ha hagut 
d'aplicar el test no-paramètric Kruskal- 
Wallis mitjançant el qual s'han comparat 
les dues localitats, els períodes temporals i 
l'evolució anual. 


Resultats 


Captures per unitat d'esforç 

Els resultats obtinguts mostren com les 
CPUE de femelles són significativament 
superiors durant el període de veda i 
minven significativament (ANOVA 
p<0.001) una vegada finalitzada la veda 
temporal a ambdues localitats. Les CPUE 
de femelles són significativament superiors 
al Freu Petit durant el període de veda 
respecte a les del Freu Gros, tant pel 
període de veda com pel de postveda, i al 
Freu Petit durant el període postveda 
(Tukey Post-Hoc). Les CPUE de femelles 
en el Freu Gros no presenta diferències 


significatives entre períodes de pesca 
(Taula 1, Fig. 2). 
Les CPUE de mascles són 


significativament superiors en el Freu Gros 
respecte al Freu Petit (ANOVA p<0.001). 
Les CPUE de mascles no disminueixen 
significativament una vegada finalitzada la 
veda (Taula 1, Fig. 2). 

Les CPUE totals de raors són 
significativament superiors en el Freu Gros 
(ANOVA p<0.001) i també presenten 

CPUE CPUE 
Degr. Of Femella Mascle CPUE totals 
MS MS 
Any 1 8,462 8,296 30,75 
Lloc 1 27,385 1114,629*** 806,37*** 
Període 1 917331878 21,331 762, 16845 
Any" Lloc 1 0,309 12,717 19,05 
Any"Període 1 2,311 18,214 36,38 
Lloc"Període 1 86,159** 1,473 69,09 
Any¥*Lloc*Període 1 1,928 6,850 0,97 
Error 106 15,127 9,183 2942,71 





Taula 1. Anàlisis ANOVA de les diferents variables (any, localitat i període) i les seves iteracions 
considerades en el present treball. * p<0.05, ** p<0.01 i *** p<0.001. 
Table 1. ANOVA analysis of the variables year, locality and period and its iteractions.* p<0.05, ** 


pE0.01 and *** p<0.001. 


diferències estacionals amb captures signi- 
ficativament superiors durant el període de 
veda (ANOVA p<0.001) (Taula 1, Fig. 2). 


Evolució de les talles 

L'anàlisi de les talles dels raors mostra 
que tant les femelles com els mascles són 
significativament més grans al Freu Gros 
respecte al Freu Petit (Rrustall-VVallis H= 
66.48 p-—0.000 femelles i H= 37.49 p=0.000 
mascles). A la localitat del Freu Petit, 
s'observa una reducció significativa de la 
talla de les femelles entre períodes (major 
talla durant el període de veda, RrusRall- 
Wallis H-—19.41 p-0.000) i entre anys 
(mida inferior l'any 2008 respecte al 2007, 
Kruskall-Wallis H-9.14 p-0.025). No 
s'observa. cap tipus de reducció 
significativa de la talla dels mascles. Al 
Freu Gros no s'observen diferències 
significatives en les talles dels raors 
(femelles i mascles) entre els dos períodes 
de pesca considerats, mentre que si 
s'observa una reducció de la talla dels 
mascles de l'any 2008 respecte al 2007 
(Kruskall-Wallis H=6.24 p= 0.0125). 


Percentatge de captures per sexe 
El nombre de captures de mascles i de 


femelles presenta diferències entre 
localitats. Al Freu Gros es capturen més 
mascles que femelles, encara que en 
proporcions molt similars. Contràriament, 
dins el Freu Petit, es capturen moltes més 
femelles en totes les èpoques. 


Discussió 


La protecció temporal porta associat un 
augment de la talla mitjana i de les CPUE 
de raors tant al Freu Gros com al Freu Petit. 
Considerant el nombre d'embarcacions a la 
zona del Freu Petit (60 embarcacions dia 1 
de setembre), el promig d'hores de pesca 
per embarcació (4 hores) i les captures per 
unitat d'esforç (CPUE > 10 raors/ 30 
minuts) es poden arribar superar els 2400 
raors / dia. Per altra banda, dins la zona del 
Freu Gros, la pesca està restringida a 
embarcacions professionals i el nombre 
d'embarcacions és clarament inferior (5 
embarcacions dia 1 de setembre). La 
restricció sobre els pescadors recreatius 
dins la zona del Freu Gros té efectes molt 
positius sobre el raor, ja que tant la mida 
com les CPUE són clarament superiors a les 
obtingudes al Freu Petit. Així doncs, dues 

Fig. 1. Evolució temporal de les CPUE de femelles, mascles i totals durant el període 2007-2008 dins 


la reserva dels Freus d'Eivissa i Formentera. 


Fig. 1. Temporal evolutions of the CPUE of females, males and the total capture in the period 2007- 


2008 in the marine reserve of Freus d'Eivissa i Formentera. 

Fig. 2. Evolució temporal de les talles de les captures de raor per femelles i mascles durant el període 
2005-2008 dins la Reserva dels Freus d'Eivissa i Formentera. 

Fig. 2. Temporal evolution of the pearly razorfish sizes for females and males along the period 2005- 
2008 in the marine reserve of Freus d'Eivissa i Formentera. 


obtingudes al Freu Petit. Així doncs, dues 
localitats adjacents presenten diferències 
molt importants en les poblacions de raors 
degut als diferents nivells de protecció. 

Una altra dada a destacar són les CPUE 
per sexe, dins el Freu Gros gran part de les 
captures corresponen a mascles mentre que 
els raors capturats al Freu Petit són, 


principalment, femelles, essent molt 
reduides les captures de mascles. El raor és 
un hermafrodita proterogin estricte, fet que 
suposa que els individus de major mida són 
els mascles. La pressió pesquera és més 
forta sobre els mascles, ja que els hams 
emprats habitualment en la pesca del raor 
permeten la captura de tot el rang de talles 

Fig. 3. Evolució temporal dels percentatges de captures de mascles i femelles en el període 2007- 
2008 dins la Reserva Marina dels Freus d'Eivissa i Formentera. 

Fig. 3. Temporal evolution of the females and males captures percentage along the period 2007-2006 
in the marine reserve of Freus d'Eivissa i Formentera. 


dels mascles, però no de les femelles (Riera 
i Linde, 2001). A més, el caràcter més 
agressiu dels mascles fa que siguin els 
primers en escometre l'esca i en esser 
capturats. És per això que, en cas d'haver-hi 
mascles, seran capturats amb major o igual 
eficiència que les femelles. 

La regulació social en el canvi de sexe 
que suposa un procés d'inversió sexual 
d'una femella quan el mascle dominant és 
capturat (Candi et al., 2004) afecta la distri- 
bució per talles de les femelles a les zones 
de pesca. La gran pressió pesquera que 
sofreix aquesta espècie a les Illes Balears 
queda patent en el fet que els mascles són 
més petits a les zones on es permet la pesca, 
respecte a Zones on no s'hi permet (Riera i 
Linde, 2001). 

En el cas dels hermafrodites seqiiencials 
el fet d'extreure de la població els individus 
de major mida posa en perill l'èxit de la 
reproducció de l'espècie (Lloret i Riera., 
2008). Per tant, la captura d'individus de 
major mida afecta el potencial reproductor 
del raor, ja que, les femelles de major mida 
són proporcionalment més —fecundes 


(revisió de Birterland i Dayton 2005). Les 
dades obtingudes en el present treball 
mostren com les talles dels mascles són 
superiors a la zona del Freu Gros respecte 
al Freu Petit. Aquest fet s'explica per la 
reduida pressió pesquera que té el Freu 
Gros, on només hi pesquen embarcacions 


professionals. 

Baixes densitats i talles reduides són 
dues senyals típiques d'una intensa 
explotació de les poblacions íctiques 


(Jennings et al., 2001). Aquest fet ha estat 
contrastat per l'efecte dels pescadors 
recreatius sobre el roquer (Cardona et al., 
2007). 

A les dues localitats de mostreig, les 
densitats obtingudes són elevades en 
comparació amb altres punts del litoral de 
les Pititises (Box et al., 2008). Així i tot, 
destaca la petita mida dels raors a la zona 
dels Freu Petit, producte de l'elevada 
pressió pesquera que sofreix aquesta zona. 
Un altre fet a remarcar és la reducció de la 
mida de les femelles que s'observa al Freu 
Petit des del 2004 fins al 2008. La regulació 
de la mida de l'ham pot esser una 

consideració a tenir en compte per al 
manteniment d'aquesta espècie dins el Freu 
Petit, ja que suposaria un increment de la 
talla mínima de captura de femelles i una 
reducció del nombre de femelles capturades 
(Box et al., 2008). 

Dos dels principals efectes de la pesca 
sobre els raors són, en primer lloc, que 
l'extracció preferent de mascles (amb major 
talla) fa que el sex-ratio de la població és 
desequilibri amb una reducció del nombre 
de mascles respecte a femelles. En segon 
lloc, que a major pressió pesquera, les 
femelles disminueixen la seva talla, fet que 
afecta a la producció del ous, menor per 
femelles de menor talla. 

La protecció d'àrees marines és molt 
important per mantenir i protegir les 
espècies que sofreixen pressió pesquera, 
tant per part del pescadors recreatius com 
dels professionals. Dins aquestes àrees els 
peixos assoleixen mides majors i, per tant, 
tenen un major èxit reproductiu (Lloret et 
al., 2008). Com mostren les dades del 
present treball, les CPUE de raors i les 
seves mides dins el Freu Gros són més 
elevades respecte les del Freu Petit. A més 
a més, gran part de les captures corresponen 
a mascles. Tot això reflecteix del bon 
funcionament de la zona de protecció 
temporal que presenta el Freu Gros. 

D'altra banda, l'efecte positiu de la 
protecció temporal recau en que les 
captures no presenten una disminució 
temporal al llarg del temps. Malgrat no hi 
hagi una reducció a les captures dins la 
reserva seria molt interessant un control de 
la mida d'ham emprat pels pescadors per, 
d'aquesta manera, reduir el nombre de 
captures de femelles i augmentar la seva 
mida. Aquestes mesures durien associat, a 
més, un possible increment de la mida 
promig dels mascles i un increment de 
l'èxit reproductiu del raor dins el Freu Petit. 

perla Direcció General de Pesca "Avaluació 
i seguiment dels recursos marins de la 

